《送陈稚开宰归化因便道过澄海省尊公广文 其三》
明代·韩日缵

去年京国忆同游，君已分符我一丘。声价翕然腾碧汉，别离可奈值清秋。

昼閒花影帘常寂，月落琴声院更幽。竹马儿童频问讯，故园松菊莫淹留。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。